Eduardo Castejón: “La vida es incertidumbre pura y dura”
#000006
Pepe Monteserín: “La montaña me devolvió la salud física y parte...
#000017
Ye curioso comprobar cómo nel XIX y parte del XX són los sectores más conservadores los que s’empeñen en promocionar el bable frente al despreciu o desinterés d’escritores «progresistes»
#000022
El tradicionalismu tien una tendencia rexonalista, de defensa de los valores locales y fueros medievales, que medró abondo nes Bascongaes y Navarra a través de tradicionalistes como Sabino Arana fundador del PNV. El tradicionalismu detesta al lliberalismu y a los nuevos experimentos del socialismu y comunismu, propugnando un estáu estamental onde se representen sólo los estamentos (ente ellos el cleru) y non los partíos. Tampoco ye concebible un tradicionalismu laicu que nun seya católicu. Contrariu a idees o modes foriates el tradicionalismu propugna volver a les esencies, al raigañu, al casticismu, a lo autóctono, a les tradiciones y el bable nun ye sinón el símbolu de toa esta filosofía literalmente «conservadora» del modu de vida secular y tradicional que se veía ciertamente amenazáu pola peligrosa influencia de la nueva industrialización, proletarización foriata y estranxerización que yeren vistes como amenaza a la vida y valores tradicionales. Por tou ellu los tradicionalistes fueron contrarios a la llibertá d’imprenta y defensores de la censura y la Inquisición. En 1868 naz el partíu Comunión Tradicionalista que propón la descentralización y llibertá de les provincies.Vázquez de Mella intentará agrupar a tol carlismu, gran filósofu de la política escribió idees como que «la verdadera voluntá ye la de les xeneraciones que se sucedieron, el pasáu, la historia, que tien la so espresión nes tradiciones esenciales d’un pueblu. Que a un pueblu se-y quite lo que recibió de los ascendientes ye lo mesmo qu’una persona mutilada que reclama la tradición como complementu del so ser». Xunto con una moderna «defensa de los oprimíos» (los campesinos) el carlismu de Vázquez de Mella ye radicalmente contrariu al centralismu madrileñu: «Al llau de los centralizadores nunca tará más que’l nuestru odiu».Ye curioso comprobar cómo nel XIX y parte del XX són los sectores más conservadores o de dereches los que s’empeñen en promocionar el bable frente al despreciu o desinterés d’escritores «progresistes» como Clarín. Gumersindo Laverde, padre del asturianismu, o Pereda y Menéndez Pelayo yeren tamién tradicionalistes.El tradicionalismu sobrevalora la tradición como normes y vezos heredaos del pasáu. La tradición supón dalgo permanente, que remanez y se tresmite, como la llingua popular. Repetir o imitar lo de los nuestros antepasaos, evitando cambios modernizadores o foriatos, ye lo que fai a los tradicionalistes defensores a ultranza del bable como espresión más tradicional, histórica y representativa de los raigaños d’un pueblu.
#000023
Totalmente cierta eso de qu’ellos yeren defensores de les tradiciones y costumes populares d’Asturies amás de la llingua. Yo nun defendo la oficialidá de la llingua porque entiendo que ye cada unu quien tien que decidir que llingua falar independientemente de que sía asturianu, castellán, gallegu,inglés, francés, etc...
#000026